Projektforslag for fjernvarmeforsyning af industriområdet i [adresse] 
Sagsfremstilling 
72.       Projektforslag for fjernvarmeforsyning af industriområdet i [adresse] - Åbent 
  
  
SAGENS INDHOLD 
[adresse] har i marts 2014 fremsendt ”Projektforslag for fjernvarmeforsyning af industriområde i 
[adresse]” med anmodning om Favrskov Kommunes godkendelse. 
  
Projektets formål er at konvertere ejendomme i projektområdet fra naturgas-, olie- og elopvarmning til 
fjernvarmeforsyning fra [adresse]. Ved konvertering til fjernvarme sikres en lavere varmepris for 
forbrugerne samt en reduktion af CO2-udledningen i [adresse].  
  
Projektområdet kan ses på bilag 6 bagerst i vedlagte projektforslag og omfatter ejendomme beliggende på 
Navervej, [adresse], [adresse], [adresse] og [adresse] i Hinnerup. Projektområdet er omfattet af fem eksisterende 
lokalplaner vedtaget i den tidligere Hinnerup Kommune, hvoraf den ene lokalplan LP 116.-713 pålægger ny 
bebyggelse i dette område tilslutningspligt til kollektiv varmeforsyning (området er markeret med grøn skravering på 
kortet i bilag 6). I de øvrige lokalplaner LP 15.-713, LP 26.-713, LP 30.- 713 og LP 33.- 713 er der ikke 
tilslutningspligt til kollektiv varmeforsyning for ny bebyggelse, og for eksisterende byggeri i hele projektområdet vil 
tilslutning til fjernvarme ske på frivillig basis.  
  
Varmeforsyningen i projektområdet dækkes i dag hovedsageligt af individuelle 
naturgasfyr (40 %), oliefyr (35 %), elvarme (21 %), fastbrændselsfyr (3 %) samt varmepumper (1 %). I projektområdet
er der endvidere tre forbrugere, som allerede har fjernvarmeforsyning, idet Hinnerup Fjernvarme har fået tilladelse af 
Favrskov Kommune til at varmeforsyne disse forbrugere ved at trække en stikledning til hver af dem. Disse tre 
forbrugere indgår ikke i projektets beregninger. 
  
Projektområdet har i dag status som individuelt naturgasforsyningsområde. En godkendelse af projektforslaget 
medfører derfor en ændring af områdeafgrænsningen mellem naturgasforsyningen og fjernvarmeforsyningen, samt 
at der vil skulle etableres fjernvarmedistributionsnet i det nye forsyningsområde. 
  
[adresse] overtager dermed forsyningspligten for området, og HMN Naturgas må således ikke tilslutte 
 
Teknik- og 
Miljøudvalget 
2. juni 2014 
Sagsnr. 710-2012-
141961 
Dok.nr. 710-2014-
84564 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om varmeforsyning. Bekendtgørelse om 
godkendelse af projekter for kollektive 
varmeforsyningsanlæg 
nye naturgasforbrugere, men gasselskabet har dog fortsat forsyningspligt for eksisterende naturgasforbrugere. 
[adresse] er ansvarlig for projektet, hvorved de finansierer samt ejer og forestår driften af 
forsyningsledninger, distributionsnet, stikledninger og målere. Markedsføringen, projekteringen og udførelsen af 
anlæggene kan påbegyndes umiddelbart efter den endelige godkendelse af dette projektforslag.  
  
VURDERING 
Det anslåede varmebehov i området er 5.133 MWh inklusiv varmetabet i ledningsnettet, der anslås til ca. 5 %. 
[adresse] producerer i dag varme på henholdsvis halm (68 %) og træflis (26 %) og anvender endvidere 
naturgas (6 %) til spids- og reservelast. Ved normaldrift kan hele varmebehovet i projektområdet dækkes ved 
produktion på varmeværkets eksisterende biomassekedler.  
  
Projektet indebærer anlægsomkostninger for Hinnerup Fjernvarme på 4,3 mio. kr. eksklusive moms til etablering af 
fjernvarmenet i projektområdet. I disse omkostninger er kompensationsbetaling til HMN Naturgas også medregnet. 
[adresse] beregninger viser, at fjernvarmeudvidelsen vil bidrage med et positivt årligt dækningsbidrag til 
Hinnerup Fjernvarmes øvrige drift, vedligeholdelse og administration på ca. 865.000 kr. eksklusive moms.  
  
Ovenstående beregninger er, ligesom projektets øvrige beregninger, baseret på følgende tilslutningsprocenter for de
forskellige typer af forbrugere: 
  
· Ejendomme med naturgasfyr: 80 % 
· Ejendomme med oliefyr: 90 % 
· Ejendomme med elvarme: 50 %. 
  
Det forudsættes, at ovenstående ejendomme alle tilsluttes i løbet af fem år og, at forbrugerne med oliefyr udskifter 
deres installation allerede inden 2016.  
  
Brugerøkonomiske beregninger viser, at der ved valg af fjernvarme kan opnås følgende årlige besparelser pr. 
ejendom (inklusiv moms):  
  
· ca. 16.300 kr. i forhold til brug af olie, svarende til 48 %  
· ca. 3.900 kr. i forhold til brug af naturgas, svarende til 17 %  
· ca. 18.800 kr. i forhold til elvarme, svarende til 49 %.  
  
Ovennævnte beregninger gælder for ejendomme med et gennemsnitligt areal på 265 m2 og et årligt varmebehov på 
27 MWh. For større ejendomme, fra 1.223 m2 til 3.246 m2, vil der kunne opnås lidt mindre besparelser på 6-15 % 
ved skift fra naturgas til fjernvarme, men tilsvarende besparelser på op til 48 % ved skift fra olie til fjernvarme. 
  
Samfundsøkonomiske beregninger viser, at besparelsen ved valg af fjernvarme i forhold til de eksisterende 
forsyningsanlæg for en 20 års periode, er ca. 13,4 mio. kr. i alt, svarende til 35 %. Ved disse beregninger er anvendt 
den senest udmeldte kalkulationsrente fra Energistyrelsen på 4 %.  
  
Der er endvidere foretaget følsomhedsberegninger, der viser, at projektet er meget robust, idet der fortsat kan 
påvises en samfundsøkonomisk besparelse på mindst 10 mio. kr. for en 20 års periode ved henholdsvis 20 % 
forøget investering, 20 % reduceret tilslutning samt, hvis man undlader at indregne den tidligere varslede 
forsyningssikkerhedsafgift.  
  
Energi- og miljømæssige beregninger viser, at der ved gennemførelse af projektet over 20 år vil være en samlet 
udledning på 1.888 tons CO2-ækvivalenter mod 20.556 tons ved de eksisterende forsyningsanlæg, svarende til en 
reduktion på ca. 91 %.  
  
Projektet som helhed vurderes således som værende både samfundsøkonomisk og miljømæssigt fordelagtigt. 
  
INDDRAGELSE/KOMMUNIKATION 
[adresse] har inden udarbejdelsen af projektforslaget undersøgt interessen for at få fjernvarme i området, 
og der har været positiv tilkendegivelse fra 27 af de 67 ejendomme, hvilket svarer til 23.330 m2 af i alt 72.362 m2 
areal med behov for opvarmning.  
  
I projektforslaget har Hinnerup Fjernvarme regnet med et tilbud på tilslutningsafgiften, set i forhold til deres normale 
takstblad. Dette er blandt andet gjort for at få flest muligt med fra starten, men også fordi det er forholdsmæssigt 
billigere at etablere fjernvarme i dette område, hvor værkets eksisterende transmissionsledninger til [adresse] og 
Hinnerup i forvejen ligger. 
  
Projektforslaget har været sendt i høring ved HMN Naturgas, der i vedlagte høringssvar af 16. april 2014 har stillet 
spørgsmål til mange af de i projektforslaget anvendte beregningsforudsætninger. [adresse] har i vedlagte
svar af 5. maj 2014 besvaret disse spørgsmål. Herefter har forvaltningen formidlet en fortsat korrespondance mellem 
parterne, og har endvidere afholdt et afklarende møde med parterne 20. maj 2014. 
  
[adresse] har derefter valgt at fastholde projektforslaget med dets oprindelige beregningsforudsætninger,
men har efterfølgende udarbejdet følsomhedsberegninger i henhold til HMN Naturgas’ bemærkninger for at 
dokumentere, at projektet som helhed fortsat vurderes, som værende både samfundsøkonomisk og miljømæssigt 
fordelagtigt. Følsomhedsberegningerne indgår i vedlagte svar af 19. maj 2014 fra [adresse]. 
  
ØKONOMISKE KONSEKVENSER 
Projektets gennemførelse får ingen økonomiske konsekvenser for Favrskov Kommune. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1. At ”Projektforslag for fjernvarmeforsyning af industriområde i [adresse]” godkendes.   
  
BESLUTNING 
  
Bilag 
  
  
  
  
Teknik- og Miljøudvalget, 2. juni 2014: 
Fraværende: Boe Holst, Ole Simonsen 
  
Godkendt. 
Projektforslag for fjernvarmeforsyning af 
industriområdet i [adresse] 
710-2014-84633 
Mail af 16.4.14 fra HMN Naturgas med spørgsmål 
til projektforslag 
710-2014-112213 
Svar af 5.5.14 fra [adresse] på 
spørgsmål fra HMN Naturgas 
710-2014-112214 
Svar af 19.5.14 fra [adresse] på 
fortsat korrespondance med HMN Naturgas 
710-2014-115229 
